钦定古今图书集成/历象汇编/历法典/第097卷 > 浑天赋〈有序〉 唐杨炯
## 钦定古今图书集成/历象汇编/历法典/第097卷 > 浑天赋〈有序〉 唐杨炯

显庆五年，炯时年十一，待制弘文馆。上元二年，始以应制举补校书郎，朝夕灵台之下，备见铜浑之仪。寻反初服，卧疾丘园，二十年而一徙官，斯亦拙之效也。代之言天体者，未知浑盖孰是，代之言天命者，以为祸福由人，故作《浑天赋》以辩其辞云。

客有为《宣夜》之学，喟然而言曰：“旁望万里之横山而
皆青，俯察千仞之深谷而黝黑。苍苍在上，非其正色。
远而望之，无所至极。日月载于元气，所以或中或昃；
星辰浮于太空，所以有行有息。故知天常安而不动，
地极深而不测，可以作观象之准绳，可以作谭天之
楷式。”有称周髀之术者，冁然而笑曰：“阳动而阴静，天”
回而地游。天如倚盖，地若浮舟；出于卯，入于酉，而生
昼夜；交于奎，合于角，而有《春秋》。天则西北既倾，而三
光北转；地则东南不足，而万穴通流。比于圆首，前临
胸者，后不能覆背；方于执炬，南称明者，北可以言幽。
此天与而不取焉，遑遑而更求？太史公有睟其容，乃
盱衡而告曰：“楚既失之，齐亦未为得”也。言宣夜者，星
辰不可以阔狭有常；言盖天者，刻漏不可以春秋各
半。周三径一，远近乖于辰极；东井南箕，曲直殊于河
汉。明入于地，葛稚川所以有词；日应于天，桓君山由
其发难；假苏秦之不死，莫能为其说；倘隶首之重出，
亦不能成其算。二客尝亦知浑天之事，欤请谓左右
扬榷而陈之。原夫杳“杳冥冥，天地之精；混混沌沌，阴
阳之本。何太虚之无碍，俾造化之多端。南溟玉室之
宫，爰皇是宅；西极金台之镇，上帝攸安。地则方如棋
局，天则圆如弹丸。天之运也，一北而物生，一南而物
死。地之平也，影短而多暑，景长而多寒。太阴当日之
冲也，成其薄蚀；众星傅月之光也，因其波澜。乾坤阖
辟，天地成矣；动静有常，阴阳行矣；方以类聚，物以群
分，吉凶生矣；在天成象，在地成文，变化形矣。部之以
《三门》，张之以《八纪》，其周天也三百六十五度，其去地
也九万一千馀里，日居而月诸，天行而地止，载之以
气，浮之以水，生之育之，长之畜之，亭之毒之，盖之覆
之。天聪明也，圣人得之；天垂象也，圣人则”之。其道也，
不言而信；其神也不怒而威。验之以衡轴，考之以枢
机。三十五官，有群生之系命；一十二次，当下土之封
畿。中衡外衡，每不召而自至；黄道赤道，亦殊途而同
归。表里见伏，圣人于是乎发挥；分至启闭，圣人于是
乎范围。可以穷理而尽性，可以极深而研几。天有北
斗，杓携龙角，魁枕参首。天“有北辰，众星环拱，天帝威
神，尊之以耀魄，配之以勾陈，有四辅之上相，有三公
之近臣。华盖岩岩，俯临于帝座；离宫奕奕，旁绝于天

宫则析木之津，寿星之野，箕为傲客，房为驷马，天王
对于摄提，皇极临于宦者。左角右角，两曜之所巡行；
阴间阳间，五星之所取舍。后宫掌于蕃息，太子承于
冢社；宗人宗正，内外敦叙于家邦；市楼市垣，货殖毕
陈于天下。北宫则灵龟潜匿，螣蛇伏藏，瓠瓜宛然而
独处，织女终朝而七襄。登渐台而顾步，御辇道而徜
徉。闻雷霆之隐隐，听枹鼓之硠硠。南斗主爵禄”，东壁
主文章，须女主布帛，牵牛主关梁。羽林之军，所以除
暴乱，垒壁之阵，所以备非常。四宫则天潢咸池，五车
三柱，奎为封豕，参为白虎，胃为天仓，娄为众聚。旄头
之北，宰制其仇敌；天毕之阴，蓄泄其云雨。大陵积尸
之肃杀，参旗九斿之部伍。樵苏之地，出入于园苑；万
亿之资，填积于仓庾。南宫则“黄龙赋象，朱鸟成形”，五
帝之坐，三光之庭，伤成于钺，诛成于质，福成于井，德
成于衡。执法者，廷尉之曹，大夫之象；少微者，储君之
位，处士之星。天弧直而狼顾，军布晓而鸡鸣。三川之
郊，鹑火通其耀；七泽之国，翼轸寓其精。南河象阙，于
是乎增峻；左辖边荒，于是乎自宁。乃有金之散气，水
之精液，法清渭“之横桥，像昆明之刻石。岁时占其水
旱，沧溟应其潮汐。织女之室，汉家之史可寻；饮牛之
津，海畔之人易觌。日也者，众阳之长，人君之尊。天鸡
晓唱，灵鸟昼踆，扶桑临于大海，若水照于昆仑。太平
太蒙，所以司出入；南至北至，所以节寒温。龙山衔烛，
不能议其光景；夸父弃策，无以方其骏奔。月也者，群”
阴之纪，上天之使，异姓之王，后妃之事。方诸对而明
水洽，重晕匝而边风𫘝。裁盈蚌蛤，则虏骑先侵；适𩰚
麒麟，则暗虎潜。值五星者，木为重华，火为荧惑，镇居
戊己，斯为土德。太白主西，辰星主北，俯察人事，仰观
天则。比参右肩之黄，如奎大星之黑，五才以之致用，
七政于焉不忒。同舍而有四方，分天“而利中国。赤角
犯我城”，黄角天之争。五星同色，天下偃兵。趋前舍为
赢，退后舍为缩。赢则侯王不宁，缩则军旅不复。或向
而或背，或迟而或速。金火犯之而甚忧，岁镇居之而
有福。观众星之部署，历七曜之驱驰。定天下之文，所
以通其变；见天下之赜，所以象其宜。然后播之以风
雨，成之以霜霰。或吐雾而蒸云，或击雷而奔电，一旬
而太平感，肤寸而天下遍，白日为之昼昏，恒星为之
不见。尔乃重明合璧，五纬连珠，青气夜朗，黄云昼扶，
握天镜，授河图，若曰“赐之以福”，此明王圣帝之休符。
至如怪云祓气，冬雷夏雪，日晕长虹，星芒伏鳖，阴有
馀而地动，阳不足而天裂，若曰“惧之以灾”，此昏主乱
君之妖孽。昔者颛顼之命，重黎司天而司地，陶唐之
分，叔仲宅西而宅东。后宋有子韦，郑有裨灶，魏有石
氏，齐有甘公，唐都之推星，王朔之候气，周文之视日，
吴范之占风，有以见天地之情状，识阴阳之变通。《诗》
云：“谓天盖高。”《语》曰：“惟天为大。”至高而无上，至大而无
外，四时行焉，万物生焉。群神莫尊于上帝，“法像莫大
于皇天。灵心不测，神理难诠。日何为兮右转？天何为
兮左旋？盘古何神兮立天地，巨灵何神兮造山川？螟
何细兮？师旷清耳而不闻，离娄拭目而不见？鹏何壮
兮搏扶摇而翔九万，运海水而击三千。龟与蛇而异
其短长之质，椿与菌兮殊其小大之年，钟何鸣而应
霜气，剑何仗兮上星躔？列”子何方，御风而有待？师门
何术，验火而登仙？鲁阳麾戈兮转于西日，陶侃折翼
兮登于上元？女何怨兮为精卫？帝何耻兮为杜鹃？争
疆理者，有陵零之石；闻弦歌者，有盖山之泉。若怪神
之不语，夫何述于此篇？以天乙之武也；焦土而烂石，
以唐尧之德也；襄陵而怀山，以颜回之仁也，居在于
陋巷，以孔丘之圣也，情希于执鞭。冯唐入于郎署也，
两君而未识。扬雄在于天禄也，三代而不迁。桓谭思
周于图谶，忽然不乐。张衡术达于天地，退而归田。我
无为而人自化，吾不知其所以然而然。